ai4bharat/Pralekha huggingface dataset:
کامرس اور صنعت کی وزارتہ
بھارت سرکار نے پی ایم گتی شکتی این ایم پی کی ترقی اورنفاذکی نگرانی کیلئے 20 رکنی بااختیار سکریٹریوں کے گروپ کی تشکیل کی ہے
کابینہ سکریٹری اسکی صدارت کریں گے ،مرکزی بنیادی ڈھانچے ،زرعی اور مالیاتی وزارت/محکموں کے سکریٹریز اس کے ممبر ہوں گے،لوجسٹکس ڈیویژن سکٹریٹریٹ کے طور پر کام کرے گا
ای جی او ایس تجرباتی بنیاد پر بنیادی ڈھانچہ کی ترقی کیلئے شعبوں پر مبنی اپروچ میں تمام یوٹیلیٹی خدمات کے ساتھ ساتھ سڑکوں ،ریل وغیرہ کی تعمیر میں تال میل قائم کرے گا
بھارت سرکار نے سکریٹریوں کی ایک 20 رکنی بااختیار گروپ  کی تشکیل دی ہے جو پی ایم گتی شکتی نیشنل ماسٹر پلان  کی ترقی اور نفاذ کیلئے ایک نگرانی کا نظام ہوگا ۔کابینہ سکریٹری اس کے صدر ہوں گے ،اس کے اراکین میں ریلوے بورڈ کے چیئر مین ،وزارت/سڑک محکمہ ، ٹرانسپورٹ اور شاہراہ، بندر گاہ ،شیپنگ اور آبی گزر گاہوں ،شہری ہوا بازی ،پٹرولیم اور قدرتی گیس ،بجلی ،ٹیلی مواصلات ، کوئلے کی کانکنی ،کیمیکلس اور پیٹرو کیمیکلس ، کھاد،اسٹیل ،اخراجات ،ڈی پی آئی آئی ٹی ، خوراک اور سرکاری نظام تقسیم، زراعت اور کسانوں کی فلاح و بہبود ، ماہی پروری ، مویشی پروری اور ڈیری اور سیاحت کے محکمے کے سکریٹریز شامل ہیں۔لوجسٹک محکمے کے سربراہ رکن ،کنوینر ہوں گے ۔اس کے علاوہ ای جی او ایس ضرورت کے مطابق کسی بھی دیگر سکریٹری یا سکریٹریوں کو شامل کرسکتا ہے۔
سکریٹریوں کے بااختیار گروپ  پر مندرجہ ذیل کام کی ذمہ داری ہوگی۔
- منصوبے کے جائزے اور نفاذ کی نگرانی کرنا جس سے کہ اس کی لوجسٹک افادیت کو یقینی بنایا جاسکے۔
- منصوبہ میں کسی بھی طرح کی ترمیم کرنے کیلئے فریم ورک اور معیارات کو اپنانا ۔
- مقررہ فریم ورک اور معیارات کے اندر منصوبہ میں پہلے سے ہی شامل پروجیکٹوں اور کسی بھی طرح کی تبدیلی کیلئے تال میل قائم کرنا ۔
- تجرباتی بنیاد پر بنیادی ڈھانچے کی ترقی کیلئے علاقے پر مبنی اپروچ میں سبھی یوٹیلیٹی خدمات کے ساتھ سڑکوں ،ریلوے وغیرہ کی تعمیر کیلئے مختلف سرگرمیوں کے تال میل کی خاطر ایک پروسیزر اور ایک مقررہ طے وقت قائم کرنا ۔
- ایک مشترکہ مربوط پورٹل کی ترقی پر مختلف اقدامات کو اکٹھا کرنا جو سبھی شراکت داروں کی ضرورت کو پورا کرتا ہے۔
- مقاصد کو حاصل کرنے کیلئے اور پی ایم گتی شکتی این ایم پی کے رہنما اصولوں کی تعمیل کیلئے اور متعلقہ وزارتوں کی ضروری مانگ پر توجہ مرکوز کرنے کیلئے مناسب ہدایات جاری کرنا ۔
- ای جی او ایس اسٹیل ،کوئلہ ،کھاد وغیرہ جیسے مختلف وزارتوں کی ضرورت پر مبنی کثیر اشیا کے نقل و حمل میں کی جارہی مانگ کو پورا کرنے کیلئے ضروری نکات پر نظر رکھے گا۔
لوجسٹک ڈیویژن اپنے کام کے شعبے کیلئے سکریٹریوں کے با اختیار گروپ کی خاطر سکریٹریٹ کے طور پر کام کرے گا۔
وزارت سیاحت
تمل ناڈو میں ساحلی سیاحتی سرکٹوں کی ترقی
نئی دہلی ،3 ؍جولائی : سیاحت اور ثقافت کے وزیرمملکت  جناب پرہلاد سنگھ پٹیل نے راجیہ سبھا میں ایک سوال کے جواب میں یہ اطلاع دی ہے کہ سیاحت کی وزارت نے 17-2016میں 99.92کروڑروپے کے منصوبہ جاتی اخراجات کے ساتھ سودیش درشن اسکیم کے تحت تمل ناڈو میں ساحلی سرکٹ کے تحت چنئی کی ترقی ۔ ملاپورم ۔ رامیشورم ۔ منپڈو۔کنیاکماری کی ترقی کو اپنی منظوری دی ہے ۔ اس پروجیکٹ کے تحت منظورشدہ عناصرمیں ایس ای ایل شو، آخری میل تک رابطہ کاری کی فراہمی اوراطلاعات فراہم کرنے والی علامات یانشانیوں کی فراہمی بھی شامل ہے ۔ متعلقہ مقامات کی تزئین کاری ، سمندرکا نظارہ کرنے کے لئے نشستوں پرمشتمل پلازہ کی تعمیر ، سی سی ٹی وی پرمشتمل نگرانی کے سازوسامان کی فراہمی ، سیاحوں کو غرقابی سے بچانے کے لئے بچاؤکشتیوں کا انتظام ، سیاحوں کے لئے سیرکے راستوں کی فراہمی وغیرہ اور دیگر سیاحتی سہولتوں مثلا ابتدائی طبی امداد کے کٹوں کی فراہمی ، پینے کے پانی کے مراکز کی فراہمی ، عوامی سہولتوں  کی فراہمی وغیرہ جیسے اموربھی اس میں شامل ہیں ۔
۔۔۔۔۔۔۔۔۔۔۔۔۔۔
U-2771
(Visitor Counter : 32
امور داخلہ کی وزارت
دہلی پولیس نے دہلی کے ترلوک پوری علاقےایک لڑکی کی عصمت دری کے معاملے میں چارج شیٹ داخل کی
خواتین کے خلاف جرائم کو بالکل بھی برداشت نہ کرنے کی وزیراعظم جناب نریندر مودی اور حکومت ہند کی پالیسی اور خواتین و لڑکیوں کے خلاف وحشیانہ جرائم کی تیز رفتار سے جانچ کرنے اور مقدمہ چلانے کی عہدبندی کے باعث اور مرکزی وزیر داخلہ جناب امت شاہ کی اس ہدایت پر کہ اس معاملے میں تحقیقات کو تیز رفتار سے مکمل کیا جائے اور 30 دن کے اندر چارج شیٹ داخل کی جائے تاکہ متاثر خاندان کوانصاف مل سکے، وزارت داخلہ نے ایک اعلیٰ سطحی جائزے کا انعقاد کیا ، جس میں دہلی پولیس نے کیس درج کرائے جانے کے بعد 30دن کے اندر چارج شیٹ داخل کرانے کا عہد کیا
ترلوک پوری اور نانگل دونوں معاملوں میں دہلی پولیس نے 30دن سے قبل چارج شیٹ داخل کرا دی ہے
نئی دہلی، 4 ستمبر 2021، دہلی پولیس نے آج معاملہ درج کرائے جانےکے بعد 30 دن سے قبل دہلی کے ترلوک پوری علاقے میں ایک لڑکی کی عصمت دری کے معاملے میں عدالت میں چارج شیٹ داخل کرا دی ہے۔
خواتین کے خلاف جرائم کو بالکل بھی برداشت نہ کرنے کی وزیراعظم جناب نریندر مودی اور حکومت ہند کی پالیسی اور خواتین و لڑکیوں کے خلاف وحشیانہ جرائم کی تیز رفتار سے جانچ کرنے اور مقدمہ چلانے کی عہدبندی کے باعث اور مرکزی وزیر داخلہ جناب امت شاہ کی اس ہدایت پر کہ اس معاملے میں تحقیقات کو تیز رفتار سے مکمل کیا جائے اور 30 دن کے اندر چارج شیٹ داخل کی جائے تاکہ متاثر خاندان کوانصاف مل سکے، وزارت داخلہ نے ایک اعلیٰ سطحی جائزےکا انعقاد کیا ، جس میں دہلی پولیس نے کیس درج کرائے جانے کے بعد 30دن کے اندر چارج شیٹ داخل کرانے کا عہد کیا۔ اس کے بعد ایک فاسٹ ٹریک عدالت میں مقدمہ چلایا جائے گا۔
معاملہ درج کرائے جانے کے 3 ہفتے کے اندر دفعہ 3ایس سی /ایس ٹی ایکٹ اور دفعہ 6 پوکسو ایکٹ کے پڑھی جانے والی دفعہ 376 اے بی کے تحت چارج شیٹ داخل کرادی گئی ہے۔ ملزم کو چند گھنٹوں کے اندر ہی گرفتار کر لیا گیا تھا اور اس وقت وہ پولیس کی حراست میں ہے۔ نانگل عصمت دری اور قتل کے معاملے میں بھی دہلی پولیس نے 30دن سے قبل چارج شیٹ داخل کرا دی ہے۔
کرائم برانچ نے 187 صفحات پر مشتمل چارج شیٹ جناب حسن انذار ، اے ایس جے، خصوصی عدالت ، کڑکڑڈومہ کورٹ، دہلی کی عدالت میں داخل کرادی ہے ، جس نے آگے کی کارروائی کے لئے 10 ستمبر تاریخ مقرر کی ہے۔
یہ معاملہ 14اگست 2021 کو تھانہ میور وہار سے دہلی پولیس کی کرائم برانچ کو منتقل کیا گیا تھا اور ڈی سی پی  جناب منوج سی۔ کے سپرویژن میں تیز رفتار جانچ کے لئے اے سی پی اروند کمار کو سونپا گیا تھا۔ تحقیقات کے دوران تمام تکنیکی شہادتوں سمیت تمام شہادتوں کا تجزیہ کیا گیااور انہیں درج کیا گیا۔ سینئر افسروں نے روزمرہ کی بنیاد پر تحقیقات کی نگرانی کی۔
معاملے کی حساس نوعیت کے پیش نظر ملزم کے خلاف 21 دن کے اندر چارج شیٹ داخل کرائی گئی ۔ ملزم اس وقت عدالتی حراست میں ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 8632
(Visitor Counter : 138
وزیراعظم کا دفتر
وزیر اعظم نے ریس واکنگ چمپئن پرینکا گوسوامی کو باوقار چاندی کا تمغہ جیتنے پر مبارکباد دی
وزیر اعظم جناب نریندر مودی نے ریس واکنگ چمپئن پرینکا گوسوامی کو برمنگھم دولت مشترکہ کھیل 2022 میں باوقار چاندی کا تمغہ جیتنے پر مبارکباد دی ہے۔
وزیر اعظم نے ٹوئیٹ کیا:
ہماری قومی ریس واکنگ چمپئن پرینکا گوسوامی کو باوقار چاندی کا تمغہ جیتنے پر مبارک باد۔ اس تمغے سے انھوں نے بھارت میں کئی نوجوانوں کو اس کھیل کو اپنانے کے لئے راغب کیا ہے۔ وہ آنے والے وقت میں کامیابی کی نئی بلندیوں کو سَر کرتی رہیں۔ #Cheer4India ۔
الیکٹرانکس اور اطلاعات تکنالوجی کی وزارت
الیکٹرانکس اورآئی ٹی وزارت‘‘اعداد وشمار کے مطابق طرز حکمرانی کے لئےمصنوعی ذہانت’’ کے موضوع پر ‘‘اے آئی پر چرچا’’ پروگرام کا انعقاد کرے گی
الیکٹرانکس اور اطلاعاتی ٹکنالوجی کی وزار ت کا نیشنل ای گورنینس ڈویژن  28 اکتوبر 2021 کو ایک اور ‘‘اے آئی پر چرچا ’’ منعقد کرنے جارہا ہے، جس کا عنوان ہوگا ‘اعداد وشمار کے مطابق طرزحکمرانی کے لئے مصنوعی ذہانت’۔اس اجلاس کا مقصد بہترین عا لمی طور طریقوں کے ساتھ ساتھ ڈیٹا پر منحصر اورمصنوعی ذہانت پر مبنی طرز حکومت کی اہمیت جیسے موضوعات پر گفتگو کرنا ہے۔
الیکٹرانکس اور انفارمیشن ٹکنالوجی کی وزارت کی طرف سے چلایا گیا پروگرام ‘ مصنوعی ذہانت پر چرچا’ پینل مباحثوں کا ایک سلسلہ ہے جس میں حکومت اور صنعتی دنیا سے تعلق رکھنے و الے عالمی اور مقامی رہنما، محققین اور ماہرین تعلیم حصہ لیتے ہیں۔ اس میں شرکاء مصنوعی ذہانت، متعلقہ مطالعات، بہترین عالمی طور طریقے، پیشرفت والی اختراعات اور مصنوعی ذہانت کے شعبے میں پیش آنے و الی مشکلات کے بارے میں اپنے تجربات اور خیالات کا ایک دوسرے کے ساتھ تبادلہ کرتے ہیں۔
‘‘ڈیٹا پر مبنی طرز حکومت کے لئے مصنوعی ذہانت’’ پروگرام کے اجلاس میں ماہرین جن موضوعات پر اظہار خیال کریں گے ان میں سرکاری شعبے ، دفاع اور سیکورٹی ، ڈاک خدمات اور جدید طرز کے شہروں کے لئے مصنوعی ذہانت کوبروئے کار لانا شامل ہیں۔اس پروگرام میں مصنوعی ذہانت پر مبنی اہم اقدامات کے حوالے سے بھی معلومات دی جائیں گی جنہوں نے کووڈ-19 عالمی وبا کے مشکل ترین حالات کے دوران ایک نمایاں کردار ادا کیا ہے۔
بھارتی حکومت کی طرف سے ایسے پروگراموں کا انعقاد کرایا جانا، ترقی پذیر ٹکنالوجیوں اور اپنی پالیسی کے مضمرات کی طاقت کو سمجھنے اور اس سے استفادہ کرنے کی سمت میں ایک پیشرفت ہے۔
اس تقریب کو دیکھنے کے لئے https://bit.ly/3mGSmeh پر اندراج کرائیں۔ اس کے علاوہ اس پروگرام کو براہ رراست درج ذیل لنکس پر نشر کیا جائے گا۔
وزیراعظم کا دفتر
وزیراعظم نے ایک مضمون ساجھا کیا جس میں یہ بتایاگیا ہے کہ بھارت کس طرح ان عظیم شخصیات کو یادکررہاہے جنھوں نے ہمارے ملک کی تعمیر کی تھی
انھوں نے حکومت کی جانب سے ثقافتی ورثہ کے تحفظ کے لئے کئے جانے والے کام کے بارے میں مائی جی اووی ٹوئیٹ کے سلسلے کو بھی ساجھا کیاہے
وزیراعظم، جناب نریندرمودی نے نموایپ کے وکاس یاترا سیکشن کا ایک مضمون ساجھا کیاہے ، جس میں اس بارے میں ایک جھلک پیش کی گئی ہے کہ بھارت کس طرح ان عظیم شخصیات کو یاد کررہاہے ،جنھوں نے ہمارے ملک کی تعمیر کی تھی ۔
وزیراعظم نے ایک ٹوئیٹ کیا :
‘‘اس سال ہم اپنے مجاہدین آزادی کو خراج عقیدت پیش کرنے کے موقع پر آزادی کا امرت مہوتسومنارہے ہیں ۔ نموایپ کی وکاس یاترا سیکشن پریہ مضمون آپ کو اس بارے میں ایک جھلک پیش کرتاہے کہ بھارت ، کس طرح ان عظیم شخصیات کو یادکررہاہے ، جنھوں نے ہمارے ملک کی تعمیر کی تھی۔#8YearsOfPreservingCulture"
وزیراعظم نے بھارت کے شاندار ورثہ کے تحفظ کی غرض سے کئے گئے حکومت کے کام کو اجاگرکرتے ہوئے مائی جی اووی کے توسط سے ٹوئیٹ کے سلسلے کو بھی ساجھا کیا ۔
وزیراعظم نے ٹوئیٹ کیا :
‘‘ہمیں اپنی تابناک ثقافت پرفخر ہے اوریہ چیز ہمارے لئے باعث سعادت ہے کہ ہمیں اس کا تحفظ کرنے اورجشن منانے کا موقع حاصل ہواہے ۔
#8YearsOfPreservingCulture"
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت سینئر سٹیزن کے لئے مربوط پروگرام پر عمل کررہی ہے جو اٹل وایو ابھیودے یوجنا کا ایک حصہ ہے
گزشتہ برس میں ملک میں عملدرآمد کرنے والی تنظیموں کے لئے مجموعی طور پر 165.50 کروڑ روپے جاری کئے گئے
سماجی انصاف اور تفویض اختیارات کے محکمے کی جانب سے بزرگ شہریوں کے لئے مربوط پروگرام پر عملدرآمد کیا جارہا ہے جو اٹل وایوابھیودے یوجنا  کا حصہ ہے، جس کے تحت غیر سرکاری اور رضاکار تنظیموں کو بزرگ شہریوں کے ہوم ، لگاتار نگہداشت کے ہوم وغیرہ چلانے کے لئے گرانٹ ۔ ان ایڈ فراہم کی جاتی ہے۔ اس کے تحت ضرورتمند بزرگ شہریوں کو مفت رہائش، خوراک ، طبی مدد اور سیروتفریض کی سہولیات فراہم کی جاتی ہیں۔
گزشتہ دو برسوں میں ملک میں عمل آوری تنظیموں کو مجموعی طور پر 165.50 کروڑ روپے کی رقومات جاری کی گئیں۔
گزشتہ تین برسوں میں بہار کی ریاست میں عمل درآمد کے لئے متعلقہ تنظیموں کو مجموعی طور پر 28.35 لاکھ روپے جاری کئے گئے۔
یہ اطلاع سماجی انصاف اور تفویض اختیارات کی وزارت میں وزیر مملکت محترمہ پرتمابھومک نے آج لوک سبھا میں ایک تحریری جواب میں دی۔
وزارتِ تعلیم
ہندوستان میں اسکولی تعلیم میں آئی سی ٹی کے استعمال کو یونیسکو کی جانب سے تسلیم کیا گیا ہے
محکمہ سکول ایجوکیشن اینڈ لٹریسی کے تحت سی آئی ای ٹی ، این سی ای آر ٹی نے سال 2021 کے لیے یونیسکو کا کنگ حمد بن عیسیٰ الخلیفہ انعام جیت لیا
محکمہ ا سکول ایجوکیشن، وزارت تعلیم کے محکمہ اسکول ایجوکیشن نے طرف سے پی ایم ای ودیا نامی ایک جامع پہل کے تحت آئی سی ٹی کا استعمال نے ، خاص طور پر کووڈ- 19 وبائی امراض کے دوران یونیسکو کا اعتراف حاصل کیا ہے ۔ پی ایم ای ودیا 17 مئی 2020 کو وزارت تعلیم کی طرف سے آتما نربھر بھارت ابھیان کے ایک حصے کے طور پر شروع کی گئی ہے، جو ڈیجیٹل/آن لائن/ آن ایئر تعلیم سے متعلق تمام کوششوں کو یکجا کرتی ہے تاکہ ٹیکنالوجی کا استعمال کرتے ہوئے تعلیم فراہم کرنے کے لیے ملٹی موڈ رسائی کو ممکن بنایا جا سکےاور سیکھنے کے نقصانات کو کم کیا جا سکے ۔سنٹرل انسٹی ٹیوٹ آف ایجوکیشنل ٹکنالوجی  جو کہ حکومت ہند کی وزارت تعلیم  کے محکمہ اسکولی تعلیم اور خواندگی  کے تحت نیشنل کونسل آف ایجوکیشنل ریسرچ اینڈ ٹریننگ  کی ایک ذیلی اکائی ہے،کوسال 2021 کے لئے تعلیم میں آئی سی ٹی کے استعمال کے لئے یونیسکو کا کنگ حمد بن عیسیٰ الخلیفہ انعام سے نوازا گیا ہے ۔
یہ ایوارڈ’’پائیدار ترقی کے 2030 ایجنڈا اور تعلیم پر اس کے ہدف 4 کے مطابق، سب کے لیے تعلیمی اور زندگی بھر سیکھنے کے مواقع کو بڑھانے کے لیے نئی ٹیکنالوجیز سے فائدہ اٹھانے میں اختراعی طریقوں کو تسلیم کرتا ہے۔ بحرین کے بادشاہ کے تعاون سے 2005 میں قائم کیا گیا، یہ انعام ان افراد اور تنظیموں کو انعامات سے نوازتا ہے جو ڈیجیٹل دور میں سیکھنے، تدریس اور مجموعی تعلیمی کارکردگی کو بڑھانے کے لیے شاندار منصوبوں پر عمل درآمد کر رہے ہیں اور ٹیکنالوجیز کے تخلیقی استعمال کو فروغ دے رہے ہیں۔ ایک بین الاقوامی جیوری سالانہ دو بہترین منصوبوں کا انتخاب کرتی ہے۔ ہر انعام یافتہ کو پیرس میں یونیسکو کے ہیڈ کوارٹر میں ایک تقریب کے دوران 25,000 امریکی ڈالر، ایک تمغہ اور ایک ڈپلومہ ملتا ہے‘‘جو کہ اس سال 24 جون 2022 کو منعقد ہوگی۔
سب کے لیے تعلیمی مواقع کو بڑھانے، تعلیم کے معیار کو بڑھانے اور ملک میں تعلیمی نظام میں مساوات لانے کے لیے سستی ٹیکنالوجی کی تعیناتی کے مینڈیٹ کے ساتھ اور این ای پی- 2020 کی سفارشات کو مدنظر رکھتے ہوئے، وزارت تعلیم سی آئی ای ٹی، این سی ای آر ٹی کے ذریعے بڑی تعداد میں ای بکس، ای مواد - آڈیوز، ویڈیوز، انٹرایکٹو، اضافی حقیقی مواد ، انڈین سائن لینگویج  ویڈیوز، آڈیو بکس، بات کرنے والی کتابیں وغیرہ کی ڈیزائننگ، تیار کرنے اور پھیلانے میں انتھک اور احتیاط سے کام کر رہا ہے۔ اسکول اور اساتذہ کی تعلیم کے لیے مختلف قسم کے ای کورسز؛ آن لائن/آف لائن، آن ایئر ٹیکنالوجی ون کلاس ون چینل، دکشا، ای پاٹھشالہ، نشٹھا، سویم وغیرہ پر اسکول ایم او او سیز کا فائدہ اٹھاتے ہوئے بنیادی طور پر طلباء اور اساتذہ کے لیے آن لائن کوئز جیسے ڈیجیٹل ایونٹس کا اہتمام کرتا ہے ۔
این ای پی اور سمگر شکشا کے مقاصد کو آگے بڑھانے اور مذکورہ بالا ستونوں کو پورا کرنے کے لیےپی ایم ای ودیا- ایک جامع پہل جو تمام کوششوں کو یکجا کرتی ہے اور ڈیجیٹل/آن لائن/ آن ایئر تعلیم تک ملٹی موڈ رسائی فراہم کرتی ہے، مئی 2020 میں شروع کی گئی تھی۔
سی آئی ای ٹی 12 پی ایم ای ودیا ڈی ٹی ایچ ٹی وی چینلز اور پی ایم ای ودیا پروگرام کے تحت کمیونٹی ریڈیو اسٹیشنوں سمیت تقریباً 397 ریڈیو اسٹیشنوں کے وسیع، لچکدار، اخلاقی، اور مربوط استعمال کے ذریعے سیکھنے کو بچوں کی دہلیز تک لے جانے کے لیے سرگرم تھا۔ یہ کوششیں خاص طور پر وبائی صورت حال میں، جب اسکول بند تھے، طلباء تک پہنچنے میں مددگار ثابت ہوئے۔ ان کوششوں نے بڑی حد تک سیکھنے کے وقفے کو روکنے میں مدد کی۔
مواصلات اور اطلاعاتی ٹیکنالوجی کی وزارت
کابینہ نے بائیں بازو کی انتہا پسندی والے علاقوں میں سکیورٹی مقامات پر 2 جی موبائل سروسز کو 4 جی تک اپ گریڈ کرنے کو منظوری دی
کابینہ نے ان بائیں بازو کی انتہاپسندی والےعلاقوں میں بہتر انٹر نیٹ اور اعداد و شمار کی خدمت فراہم کرنے کے لئے یہ منظوری دی
اس سے آتم نربھر بھارت کے مقاصد حاصل ہوں گے اور گھریلو مینوفیکچرنگ کو فروغ ملے گا
پروجیکٹ کی کل لاگت کا تخمینہ تقریباً 2426.39 کروڑ روپے کا ہے
وزیراعظم جناب نریندر مودی کی سربراہی میں مرکزی کابینہ نے بائیں بازو کی انتہاپسندی والے علاقوں میں سکیورٹی مقامات پر 2 جی موبائل سروسز کو 4 جی تک اپ گریڈ کرنے کے لئے یونیورسل سروس آبلیگیشن فنڈ  پروجیکٹ کو منظوری دے دی ہے۔
اس پروجیکٹ کے تحت 2343بائیں بازو کی انتہاپسندی والے مرحلہ ایک علاقوں کو 2 جی سے 4 جی موبائل سروسز کو اپ گریڈ کرنے پر تخمینہ لاگت 1884.59 کرو ڑ روپے آئے گی۔ اس میں ٹیکسوں اور محصولات مستثنی رکھا گیا ہے۔ اس میں 5 سال کے لئے او اینڈ ایم کو شامل کیا گیا ہے۔ البتہ بی ایس این ایل اپنی خود کی لاگت پر مزید 5 سال کے لئے ان مقامات کو برقرار رکھے گا۔ یہ کام بی ایس این ایل کو ہی دیا جائے گا کیونکہ ان مقامات کا تعلق بی ایس این ایل سے ہے۔
کابینہ نے 541.80 کروڑ روپے کی تخمینہ لاگت پر 5 سال کی کانٹریکچول مدت کے بعد بھی ایک توسیع شدہ مدت کے لئے بی ایس این ایل کی جانب سے بائیں بازو کی انتہاپسندی والے مرحلہ ایک 2 جی سائٹس کے آپریشن اور رکھ رکھاؤ کی لاگت کے فنڈ کو بھی منظوری دے دی ہے۔ مدت میں یہ توسیع کابینہ کی طرف سے منظوری کی تاریخ یا 4 جی سائٹس کے چالو ہونے کی تاریخ سے 12 مہینے تک کے لئے ہوگی۔
حکومت نے دیسی 4 جی ٹیلی کام اکوپمنٹ کے لئے ایک پر وقار پروجیکٹ کے واسطے بی ایس این ایل کو چنا ہے تاکہ ٹیلی کام گیئر سیگمنٹ میں خود کفالت حاصل کی جاسکے اور دیگر مارکٹوں کو برآمد کرنے کے علاوہ گھریلو مارکیٹ کی ضرورتوں کو پورا کیا جاسکے۔ یہ 4 جی آلات اس پروجیکٹ میں بھی تعینات کئے جائیں گے۔
اپ گریڈیشن سے بائیں بازو کی انتہاپسندی والے ان علاقوں میں بہتر انٹرنیٹ اور اعدا د و شمار کی خدمات فراہم کی جاسکیں گی۔ یہ داخلی امور کی وزارت اور ریاستی سرکاروں کی ضرورتوں کو پورا کرے گی۔ اس کے علاوہ یہ ان علاقوں میں تعینات سکیورٹی عملے کی مواصلاتی ضرورتوں کو بھی پورا کرے گی۔ یہ تجویز دیہی علاقوں میں موبائل کنکٹی وٹی فراہم کرنے کے مقصد کے مطابق ہے۔ اس کے علاوہ موبائل براڈ بینڈ کے ذریعہ مختلف ای۔ گورننس خدمات، بینکنگ خدمات، ٹیلی میڈیسن، ٹیلی ایجوکیشن وغیرہ کی فراہمی ان علاقوں میں ممکن ہوسکے گی۔
۔۔۔۔۔۔۔۔۔۔۔
ش ح – س ک
U. No. - 4780
(Visitor Counter : 69
بھاری صنعتوں کی وزارت
ڈاکٹر مہندر ناتھ پانڈے نےہری دوار کے مقام پراتحاد کے لئے دوڑ‘رن فار یونٹی’ میں حصہ لیا
امرت کال ایک نئےبھارت ، سردارپٹیل کے خوابوں کے بھارت کی تعمیر کا دور ہے: ڈاکٹر مہندر ناتھ پانڈے
بھاری صنعتوں کے مرکزی وزیرنے راشٹریہ ایکتا دیوس کاحلف لیا
ہری دوار کے بھیل اسٹیڈیم میں اس عزم کا جشن منایاگیا
مرکزی وزیر نے بی ایچ ای ایل کی نجکاری سے متعلق افواہوں کی صاف صاف تردید کی
بھاری صنعتوں کے مرکزی وزیرڈاکٹرمہیندرناتھ پانڈے نے آج ہری دوار کے مقام پربھیل اسٹیڈیم میں 2022کے راشٹریہ ایکتادیوس کی تقریبات کی قیادت کی ۔ مرکزی وزیرنے اتحاد کے لئے دوڑ یعنی ‘‘رن فاریونٹی’’ میں حصہ لیا اورحاضرین کو‘‘ راشٹریہ ایکتاپلیج ’’ کا حلف دلایا۔
مرکزی وزیرنے کہاکہ آج پوری قوم ، ہمارے ملک میں اتحاد قائم کرنے میں سردارولبھ بھائی پٹیل کے گراں قدر تعاون کا جشن منارہی ہے ۔ انھوں نے کہاکہ انھیں خراج عقیدت ، ہمارے ملک کی یکجہتی میں ہمارے عقیدے کی علامتیں ہیں ۔ مرکزی وزیرنے کہاکہ سردار ولبھ بھائی پٹیل کے غیرمعمولی جذبے اور سیاسی فہم وفراست کی بدولت جغرافیائی ، ثقافتی اور تہذیبی لحاظ سے ایک متحدہ بھارت وجود میں آیاتھا۔
انھوں نے یہ بھی کہاکہ سردار ولبھ پٹیل کاوژن ، ایک مضبوط ومستحکم ، برمبنی شمولیت ، اورترقی یافتہ بھارت کی تعمیرتھا۔ ان کے لئے قومی مفادات ہمیشہ مقدم رہتے تھے۔ مرکزی وزیرنےکہا کہ مرکزی حکومت ، ہمارے بانی ، بابائے قوم کے وژن کو آگے بڑھانے کی غرض سے اپنی تمام کوششیں کررہی ہے ۔ جدید ترین بنیادی ڈھانچہ نے ، ہمارے جغرافیائی اورثقافتی فاصلوں کو ختم کردیاہے اوراب ملک کے کسی بھی کونے میں پہنچنا بہت آسان ہوگیاہے ۔
انھوں نے مزید کہاکہ ہمیں یہ بات ذہن میں رکھنی چاہیئے کہ اتحاد ووحدت اور ہم آہنگی میں کمی سے نئے قومی بحران پیداہوتے ہیں اور ہماری اجتماعی کوشش کی بدولت ملک کو نئی اونچائیوں تک لے جایاجاسکتاہے ۔ انھوں نے کہاکہ امرت کال ، سردارولبھ بھائی پٹیل کے خوابوں کے بھارت کے مطابق ایک نئے بھارت کی تعمیر کادورہے ۔ وزیرموصوف نے کہاکہ ہمارے ملک کی متحدہ جوابی کارروائی اورتدارکی اقدامات کے نتیجے میں کووڈا-19کی ویکسین کی غیرمعمولی طورپربے مثال 200کروڑخوراکیں فراہم کی گئیں اورملک میں بڑی تعداد میں وینٹی لیٹرس اوردیگر جان بچانے والے آلات اورسازوسامان تیارکیاگیا۔ وینٹی لیٹرس اور دیگر جان بچانے والے آلات اورسازوسامان تیارکیاگیا۔ انھوں نے کہاکہ آتم نربھربھارت کے وژن کو ، صرفایک متحدبھارت ہی حقیقت میں تبدیل کیاجاسکتاہے ۔
اجتماع سے خطاب کرنے کے بعد ، مرکزی وزیرڈاکٹر مہیندرناتھ پانڈے نے میڈیا کے افراد سے بات چیت کی اور کہا کہ بی ایچ ای ایل کے عہدیداروں کے ساتھ ان کی ملاقات میں مختلف پروجیکٹوں کی پیش رفت کا جائزہ لیاگیا اور اس سلسلے میں اگرکوئی رکاوٹ درپیش ہے تواسے دورکرنے کے بارے میں بھی ،تبادلہ خیال کیاگیا۔ مرکزی وزیر نے واضح طورپران افواہوں کی تردید کی کہ حکومت کابی ایچ ای ایل کا نجی کرن کرنے کاکوئی ارادہ ہے ۔انھوں نے یہ بھی کہاکہ بھیل کامستقبل پہلے سے بھی زیادہ روشن ہے ۔
ہری دوار کے رکن پارلیمنٹ جناب رمیش پوکھریال ‘‘ نشنک ’’ بھی ان تقریبات کے دوران موجود تھے ۔
امور صارفین، خوراک اور عوامی تقسیم کی وزارت
لاک ڈاؤن کے دوران اناج کی تقسیم
نئی دہلی، 12 فروری 2021، امور صارفین، خوراک اور عوامی نظام تقسیم کے مرکزی وزیر مملکت جناب دنوے راؤ صاحب دادا راؤ نے آج راجیہ سبھا میں ایک تحریری جواب میں بتایا کہ سال 21۔2020 میں کووڈ ۔ 19 عالمی وبا کے دوران اناج مختص کئے جانے کی تفصیل درج ذیل ہے:

|
|
نمبر شمار
|
|
اسکیم
|
|
چاول
|
|
گیہو
|
|
کل
|
|
1
|
|
این ایف ایس اے/ ٹی پی ڈی ایس 
|
|
31019.754
|
|
23795.613
|
|
54815.367
|
|
2
|
|
پردھان منتری غریب کلیان انّ یوجنا  
|
|
21408.081
|
|
10697.421
|
|
32105.502
|
|
3
|
|
آتم نربھر بھارت پیکج  
|
|
556.078
|
|
244.190
|
|
800.068
|
|
4
|
|
غیر این ایف ایس اے استفادہ کنندگان کے لئے اضافی تخصیص )
|
|
708.723
|
|
257.184
|
|
965.907
سینٹرل پول میں اناج کا کل اسٹاک یکم جنوری 2021 کو 529.59 لاکھ ٹن تھا، جس میں 342.90 لاکھ ٹن گیہوں اور 186.69 لاکھ ٹن چاول شامل تھا۔ این ایف ایس اے، 2013 کے تحت صرف دو زمرے آتے ہیں  انتیودے ان یوجنا   پرائرٹی ہاؤس ہولڈ  یعنی اناج این ایف ایس اے کے تحت کی گئی تخصیص کے مطابق تقسیم کیا جائے گا۔
ایسے مہاجروں / پھنسے ہوئے مہاجروں جن کو این ایف ایس اے یا ریاست کے راشن کارڈ کے تحت کور نہیں کیا گیا ہے، کے لئے مئی 2020 سے جون 2020 تک کے دوران ریاستوں کے ذریعہ آتم نربھر بھارت پیکج  کے تحت مفت تقسیم کے لئے اناج مختص کیا گیا۔
حکومت ہند نے ایسے غیر این ایف ایس اے استفادہ کنندگان کو بھی اپیل 2020 سے جون 2020 تک 21 روپے فی کلو گرام گیہوں اور 22 روپے فی کلوگرام چاول کی شرح سے اناج کی سپلائی کو منظوری دی ہے، جن کے پاس ریاست کےنظام تقسیم کے راشن کارڈ ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-1467
(Visitor Counter : 175
صدر جمہوریہ کا سکریٹریٹ
انسانیت اور ملک کی خدمت ہماری ویلیو سسٹم کی روایت رہی ہے: صدر جمہوریہ رام ناتھ کووند
صدر جمہوریہ نے ورچوئل طور پر نیشنل سروس اسکیم ایوارڈز عطا کیے
انسانیت اور ملک کی خدمت ہماری ویلیو سسٹم کی روایت رہی ہے۔ اس کی ہماری روایت میں اپنی جڑیں ہیں، جہاں یہ کہا گیا ہےکہ خدمت کا جذبہ ہماری زندگی، اقدار کا اٹوٹ حصہ رہا ہے۔ خدمت مذہب کی اہمیت کو اجاگر کرتے ہوئے ہمارے آبا واجداد نے کہا ہے کہ خدمت، مذہب کی اہمیت کو سمجھنا آسان نہیں ہے۔ خدمت کے اصول کو شکل دینے کی روایت میں ہی سوامی وویکانند نے پوری دنیا کی بھلائی کے لئے رام کشن مشن قائم کیا تھا۔ یہ مشن 125 سال سے لگاتار خدمت انجام دے رہا ہے اور سبھی خدمت مذہبی لوگوں کے لئے تحریک کا ذریعہ ہے۔ یہ بات آج  کو نئی دلی میں صدر جمہوریہ رام ناتھ کووند نے نیشنل سروس اسکیم ایوارڈز عطا کرنے کے موقع پر اپنے خطاب میں کہی۔
مہاتماگاندھی کی مثال پیش کرتے ہوئے صدر جمہوریہ جناب کووند نے کہا کہ خدمت صرف انسان کی نہیں ہونی چاہئے بلکہ نیچر  کے لئے بھی خدمت کی جانی چاہئے۔ اس بات کو دہراتے ہوئے کہ نیشنل سروس اسکیم 1969 میں مہاتما گاندھی کی ایک سو ویں سالگرہ پر شروع کی گئی تھی۔ انہوں نےکہا کہ آج بھی اس اسکیم کی کافی زبردست اہمیت ہے۔ انہوں نے کووڈ عالمی وبا کے بحرانی دور میں بھی ایوارڈ پیش کرنے پر تعریف کی اور نوجوانوں کے امور اور کھیلوں کے وزارت کی کوششوں کو سراہا۔
این ایس ایس کے بارے میں بات کرتے ہوئے صدر جمہوریہ نے کہا کہ یہ نوجوانوں کو اس بات کے لئے حوصلہ دے گی کہ وہ مختلف اقدامات کے ذریعے کمیونٹی کی خدمت رضا کارانہ طور پر انجام دیں۔ اس کو اپنا مقصد بنائیں۔ اس اسکیم کا اصول ہے ناٹ می بٹ یو یعنی میں نہیں بلکہ آپ۔ اس کا جذبہ ہے۔ اپنے مفاد کی جگہ دوسرے کے مفاد پر دھیان دیا جائے۔ قومی خدمت اسکیم کی ایک مثال ہے۔ حقیقت میں مختلف تعلیمی اداروں کے 40 لاکھ طلبا اس نوبل یعنی بامقصد اسکیم سے جڑے ہوئے ہیں جو ایک حوصلہ کن پیش رفت ہے۔انہوں نے کہا کہ یہ اسکیم اس بات کا بھی یقین دلاتی ہے کہ ہمارے ملک کا مستقبل محفوظ ہاتھوں میں ہے۔
نوجوان رضاکاروں کی طرف سے انجام دی جانے والی سرگرمیوں پر زور دیتے ہوئے صدر جمہوریہ نے کہا کہ رضاکار سوشل ڈسٹینسنگ یعنی دو گز کی دوری کے بارے میں بیداری پیدا کرنے میں ایک نمایاں رول ادا کررہے ہیں اور کووڈ انیس کے دور میں ماسک کے صحیح استعمال کے بارے میں بھی بیداری پیدا کررہے ہیں۔ یہ رضا کار قرنطینہ فراہم کرانے کے علاوہ کھانے کے ساتھ الگ تھلگ مریضوں کی مدد بھی کررہے ہیں اور اس بحران کے دور میں دیگر کارآمد مصنوعات فراہم کرارہے ہیں۔ انہوں نے کہا کہ اس کے علاوہ ان رضا کاروں نے ہمیشہ دل کھول کر سیلاب اور زلزلے سے متاثر ہونے والوں کو راحت اور بازآبادکاری کے کام میں مدد فراہم کی ہے۔
صدر جمہوریہ نے اس بات کی بھی تعریف کی کہ 42 ایوارڈ پانے والوں میں 14 لڑکیاں ہیں اور یہ لڑکیاں حوصلہ دے رہی ہیں۔ ہمارے ملک کی خواتین ملک کی خدمت کررہی ہیں۔ ساوتری بائی بھولے، کستورباگاندھی اور مدرٹریسا کی روایت پر عمل پیراں ہیں۔
..............................
م ن، ح ا، ع ر
U-5826
(Visitor Counter : 88
وزارت دفاع
وشاکھا پٹنم میں ،‘سؤرنم وجے ورش ’ تقریبات کے موقع پر خراج عقیدت پیش کی گئی
اب جب ملک 1971 میں، ہند – پاک جنگ کی شاندار فتح کی 50سالہ تقریبات ‘سؤرنم وجے ورش ’کی شکل میں منارہا ہے ، مشرقی بحری کمان ، مسلح افواج کے اُن بہادر سپاہیوں کو خراج عقیدت پیش کرکے،16دسمبر کو وجے دوس کی 50 ویں سالگرہ منارہا ہے، جنہوں نے 1971 کی جنگ میں مختلف کارروائیوں کے دو ران عظیم قربانیاں دی تھیں۔آج صبح آر کے بیچ پر قائم جنگی یادگار ‘وکٹری ایٹ سی ’ پر، وشاکھاپٹنم میں این ایم ڈائریکٹوریٹ جنرل بحری پروجیکٹ ، وائس ایڈ مرل سری کمار نائر جی ایس ایم نے گل دائرہ نذر کیا۔اس موقع پر 50 افراد پر مشتمل ایک گارڈ نے پریڈ کی اور شہیدوں کے احترام میں دو منٹ کی خاموشی اختیار کی گئی۔
قوم، 1971 کی جنگ میں پاکستان کے خلاف تاریخی فتح کی تقریبات منانے کے لئے، ہرسال 16 دسمبر کو وجے دوس مناتی ہے ۔ اس یادگاری دن پر ، 50 برس قبل ،دنیا نے یہ دیکھا تھا کہ ڈھاکہ میں ہندوستانی مسلح افواج کے تینوں شاخوں کے تھیئٹر کمانڈروں کے سامنے ، پاکستانی فوج کے لیفٹیننٹ جنرل اے اے کے نیازی کی زیر کمان ، پاکستان کی افواج نے، سب سے بڑی تعداد میں غیر مشروط خود سپردگی کی تھی،جس کے نتیجے میں بنگلہ دیش کو آزادی حاصل ہوئی تھی۔
سٹرک ٹرانسپورٹ اور شاہراہوں کی وزارت
قومی شاہراہ334بی جلدتکمیل کےلیے نشان زد
سڑک ٹرانسپورٹ اور شاہراہوں کے مرکزی وزیرجناب نتن گڈکری نے کہاہے کہ وزیراعظم جناب نریندرمودی کی قیادت میں قومی شاہراہیں غیرمعمولی رفتارسے فروغ پارہی ہیں۔سلسلہ وار ٹوئیٹ میں انھوں نے کہاکہ قومی شاہراہ 334بی پروجیکٹ 93فیصد پروگریس کے ساتھ تکمیل کے قریب ہے اور جنوری ،2022میں تین ماہ قبل ہی اسکی تکمیل کا نشانہ رکھاگیاہے ۔
انھوں نے کہاکہ قومی شاہراہ 334بی جواترپردیش/ہریانہ سرحدسے شروع ہوتی ہے اور روہنامیں ختم ہوتی ہے ،استعمال کرنے والوں کویہ یقینی بناتے ہوئے کہ دہلی ٹریفک بائی پاس ہوجائے،اترپردیش سے راجستھان سرحد تک ہریانہ کے راستے کسی رکاوٹ کے بغیرکنکٹیوٹی فراہم کریگی۔جناب گڈکری نے بتایاکہ قومی شاہراہ 334بی قومی شاہراہ 44 سے بھی گزرتی ہے ، جس سےچنڈی گڑھ اور دہلی کے مسافروں کوبراہ راست رسائی دستیاب ہوسکے گی ۔